AJAKOHAST OTSE TAEVAST
Lausa hämmastav olla siin - Efesoses.
Kogu see ümbrus ja maastik on nii kaunis
ja mõelda vaid, kui palju inimesi on siin elanud.
Nii on. Siit leitakse pidevalt leide, mis tõestavad Piibli tõepärasust
ja samas on see tõesti olnud kui ristiusu "pesa" siinpool maad.
Ristiusk sai alguse Jeruusalemmast
peale seda, kui Jeesus oli läinud taevasse,
kuid peale seda ulatus siiagi maile vaid tänu sellele,
et keegi tajus Püha Vaimu juhtimist ja kuuletus sellele.
Nii Paulus kui mitmed teisedki tegid seda,
tulles siia Aasia poolele ja Türki kuulutama Jeesusest
ning kinnitama ka kirjade põhjal, et Jeesus on Messias.
Sealt see kõik algas ja nüüd oleme meiegi siin.
Võime olla tänulikud selle eest, et keegi tuli ja rääkis
ning tegi selle töö, mis tarvis.
Just nii. Samas seegi, kuidas väikesest võib kasvada välja midagi väga suurt.
Jeesus ise ütles,
et taevas saab olema nii palju inimesi, et keegi ei jõua neid kokkugi lugeda.
Loomulikult Tema suudab seda, sest Tema tunneb ju omi,
kuid seal saab olema väga, väga palju inimesi.
Mõtle näiteks armulauale, Pia.
Meil Elu Sõnas ei ole küll veel altariringi, kuigi tulevikus ehk ehitame sellise,
et inimesed saaksid põlvitada seal armulauast osa võttes.
Kuid kirikutes, kus on altariring,
on näha, et see moodustab vaid poolringi kirikuhoone sisemusest.
Samas jääks aga altariringi teine pool siis seina taha
ehk nö surma taha ehk igavikku, kus on samuti osa kogudusest.
Ma ei tea täpselt, kui palju on neid, kes tänasel päeval usuvad Jeesusesse,
kuid miljard või enamgi veel kindlasti,
mis on märkimisväärne arv kogu maailma rahvahulgast.
Kui aga liita veel kokku kõik needki usklikud, kes on juba teispoolsuses,
moodustab see ikka väga suure rahvahulga.
Efesoses elas omal ajal 250 000 inimest, kes kuulsid Jumala Sõna.
Kes lühikese aja jooksul kuulsid Jeesusest ja kogesid Ta väge.
Nii et paljud inimesed said usklikuks
ja ajalugu kinnitab sedagi,
et algaja kogudused polnud mingid väikesed keldripunkrid,
vaid ikka kohe suured kogudused.
Jeruusalemma koguduse osas räägitakse kümnetest tuhandetest
ja kui suurem tagakius oli möödas
ja inimesed pöördusid tagasi Jeruusalemma, jätkus nende kasv veelgi.
Nii et tegu oli suure, tugeva ja püsiva vaimuliku tööga.
Nii ka siin Efesoses.
Sest lugedes Apostlite tegude 19 ptk,
on selge, et siin polnud tegu mingi väikese käputäiega.
Seal öeldakse, et 2 aasta jooksul said kõik Aasia elanikud...
Tolle aja Aasia ei tähenda tänapäeva Aasiat,
vaid hõlmab vaid väikese osa sellest ehk siis Türgist.
Nii et jutt käib ühest kindlast piirkonnast.
Ehk siis Soome maakondade vana jaotuse järgi
võis see olla midagi Turu ja Pori suuruse maakonna sarnast.
Nii et kõik selle piirkonna elanikud -
Efesoses 250 000 inimest + piirkonna peale veel sama palju
elasid kogu selle ala peal
"See lugu sai teatavaks kõigile juutidele ja kreeklastele, kes elasid Efesoses."
Me usume tõesti, et see lugu ehk Jumala Sõna vastab tõele.
Inimmõistus tahaks muidugi vaielda ja öelda:
"Egas nüüd see "kõik" ikka päris kõiki saanud ka tähendada!",
aga samas - miks ka mitte?
Piibel ju ütleb nii
ja me ei saa ju mõelda, et Piibel liialdaks või valetaks mingi asja suhtes,
sest kõik, mis seal on, on Jumala Sõna ja see on puhas.
Ehk siis, kui öeldakse, et kõik kuulsid Jumala Sõna,
siis kõik seda ka kuulsid.
Suure tõenäosusega ei võtnud küll kõik Jeesust vastu,
kuid paljud tegid seda siiski.
Vahel me kurdame ja ütleme, et nii vähe inimesi tuleb usule.
Kuid mina usun, et üks tähtsamaid või võimalikumaid põhjuseid selleks
on see, et me ei räägi neile Jeesusest.
Vahel me vatrame kõikvõimalikke muid asju ja jutte,
kuid see otsekohene, lihtne ja selge õpetus Jeesusest;
sellest, et Ta on tulnud maailma otsima ja päästma neid, kes on kadunud;
tulnud muutma me elu ja elusuunda ning aitama kõigis eluolukordades -
see kõik on kuidagi vajaka tänapäeval. Seda siis just õpetusliku poole pealt.
Seetõttu peame võtma selle vastutuse, et inimesed võiks saada päästetud.
Olen märganud nii Soomes kui mujalgi, et kui inimene saab kuulda Jeesusest
ja sellest, et Jeesus on ta sõber, mitte vaenlane või süüdistaja...
Me tihti kardame, et Jeesus otsib vaid meid vigu
ja "Oh seda lugu, kui Ta siis avastab kõike me rumalad mõtted ja teod
ning tegemata jätmised. Küll Ta siis kindlasti mõistab meid hukka!"
Kuid tead, mis? See pole üldse Tema moodi!
Ta on hoopis meie pääste ja Päästja, soovides aidata meid.
Ühtlasi, kui ka mõelda Pauluse kirjale efeslastele,
siis seal on nii palju positiivset.
Ei midagi hukkamõistvat, vaid üdini positiivne.
Me tuleme ta õpetuste juurde ka selle saatesarja jooksul,
sest see on väga julgustav ja ülesehitav.
Kui Paulus tuli Efesosse, kohtas ta seal mitmeid jüngreid,
kes ei olnud veel ristitud ega ka täidetud Püha Vaimuga.
Seega jagas ta neile õpetust, et nad peavad saama ristitud
ja seda nad ka said.
Seejärel pani ta käed nende peale,
nii et nad täitusid Püha Vaimuga ja hakkasid rääkima uutes keeltes,
ühtlasi ka prohveteerides ning saades üha julgemaks.
Üks asi, mille osas me vahel mööda paneme, on see,
et kui keegi saab päästetud, tahame ta saata koheselt misjonitööle.
Ma ei usu, et peaksime seda tegema, vaid peaksime hoopis lugema Piiblist,
millist eeskuju ja mudeleid Jumal on meile andnud.
Sest Apostlite tegude raamatu lugemine ei peegelda meile vaid ajalugu
ja seda, mida Jumal tol ajal tahtis teha,
vaid Ta tahab anda meile ühe pildi sellest, kuidas toimida,
et omada püsivaid tulemusi ka oma tänapäeva tegevuses.
Nii Soomes kui paljudes teisteski kohtades,
kus on järgitud Pauluse eeskuju,
on see töö jäänud püsima ja kasvab.
Ja kuigi see ehk ei kasva sama kiirelt, kui tol ajal, kasvab see siiski.
Siinkohal tahaks öelda sulle, et ära ole liigselt üleolev kuju,
kes arvab, et kuulub sellesse viimse aja lõpuärkamise lainesse,
olles kogenud kõike head Jumalalt
ja peab seetõttu kõike möödunut vanaks, surnuks või poolsurnuks.
See ei vasta tõele.
Kui su süda on avatud, tundlik ja armastav,
leiad sa kristlikke õdesid ja vendi kusiganes paigast
ja võid ehk avastadagi, et nad on palju küpsemad kui meie.
Nad armastavad Jeesus sama palju või enamgi veel, püsides oma usus,
nii et peame olema ettevaatlikud, et ei hakka arvama,
et kõik keerleb vaid meie ümber.
Jumalal on palju erinevat rahvast erinevates paikades
ja kuigi ehk igas paigas pole kasv nii kiire, läheb seal elu siiski edasi.
Paulus mõistis, et jüngrid vajavad väge.
Kui inimene sünnib ilma, on ta algul vaid väike laps.
Me võime ju mõelda,
et võime esitada väikestele lastele ükskõik, mis nõudeid ja ootusi -
ka vaimulikus mõttes,
kuid me ei saa seda teha.
Me peame andma lastele maad kasvada ja siis nad kasvavad.
Pia, sa oled ema... - Olen.
Ja mina olen isa, aga sina oled neid enam aidanud.
Meil on 4 last.
Ma tean täpselt, kuidas see käib. "Söö nüüd!"
Kõik, mida tegema pead, on vaid sööma.
Sa ei pea minema esimeste aastate jooksul tööle või kooli.
Pead valdavalt vaid sööma, et ammutada jõudu kasvamiseks.
Eks me vahel muidugi luiskame ka lastele, öeldes:
"Peate sööma - siis saate suureks ja tugevaks!"
Kuid teatud mõttes vastab see ka tõele,
sest me ei kasva iseenesest, vaid vajame selleks toidust.
Nii mõistis ka Paulus, et Ta peab tegema nii nagu Jeesus tegi.
Paulus polnud küll veel Jeesuse ajal usklik ega orbiidil,
ilmudes pildile oluliselt hiljem,
kui Jeesuse taevasse minekust oli möödas juba aastaid.
Kuid ta tegi nagu Jeesus,
kes võttis oma jüngrid ja palus neil vaid järgida end.
Ehk siis Jeesus tahtis vaid, et nad oleks Temaga; Tema lähedal.
Nad ei pidanud suurt palju midagi tegema.
Jah, Ta läkitas nad ka teatud aegadel välja,
nii et nad said praktiseerida kõike õpitut
tervendades haigeid ja ajades kurje vaime välja.
Kuid kogu loo peamine mõte oli siiski see:
"Püsige mu lähedal, kuulake, mida ma ütlen,
vaadake, mida ma teen, ammutage sellest, mis mul on
ja see kõik saab osaks teilegi, nii et te saate olema nagu mina!"
Paulus tegi samamoodi.
Kui rahvas tuli usule, sai täis Püha Vaimu ja sai ristitud,
hakkas ta neid õpetama sünagoogis.
See on teine tõestus sellest, et Efesoses oli sünagoog
ja selle elu käis siin, otse me selja taga u 2000 a tagasi.
Paulus õpetas sünagoogis 3 kuud,
rääkides Jeesusest ja näidates, et Ta on Messias.
Tal läks üsna hästi,
kuni 3 kuu möödudes leidus neid,
kes hakkasid rääkima temast halba ja hakkasid kritiseerima.
Paulus mõistis, et värsketele usklikele pole see hea
saada kaasatud mingisse "ususõtta".
Nad polnud valmis selleks ega poleks jaksanud seda kanda,
mistõttu ka meie peame kaitsma vastpöördunuid.
Kui mõelda oma perede peale...
Mõni võib ju mõelda, et ta ei haara kunagi relva järele,
isegi kui vaenlane tuleks ja tema kodumaad ründaks.
Kuid mis peredesse puutub,
siis kui näiteks keegi ründaks Piat või mu lapsi,
muutuksin ma täielikuks...
Ma ei istuks lihtsalt käed rüpes, öeldes: "Kõik on hästi, andke aga minna!"
Ei!
Me kõik teeks, mida iganes, et kaitsta oma peret.
Sama lugu kehtib ka vaimses mõttes.
Paulus hakkas ka kaitsma,
võttes oma jüngrid, kes olid juba kasvanud veidi
ja keda algselt oli 12.
Hiljem tuli neid muidugi juurde, kes kuulsid Jumala Sõna,
võtsid selle vastu, uskusid Jeesusesse ja kogesid uuestisündi.
Nii et Paulus läks, et üürida õpetamiseks mõni neutraalsem paik
ja ta üüris selle Türannoselt, saades temalt kooli.
Türannos oli õpetaja, kes õpetas oma koolis,
mis tõenäoliselt oli üsna lähedal raamatukogule.
Nii et Paulus küsis, kas ta võiks üürida sealt pinda,
kui parasjagu muud koolitööd ei toimu.
Türannosel oli ärilist mõtlemist,
nii et kergendamaks oma maksukoormat rentis ta Paulusele mõned ruumid,
kes siis tasus üüriraha selle eest.
Paulus alustas seal õpetamist ja on öeldud,
et ta pidas seal 2 aasta jooksul võimast õpetus -ja piiblikooli.
Piiblis on küll öeldud, et seal arutleti asjade üle...
Ma küll usun, et need värsked usklikud pigem kuulasid, mida neile räägiti,
sest ega neil endil poleks ju olnud suurt palju, mida jagada.
Aga samas võeti neid siiski ka kuulda.
Huvitav, mida me arvame, millest Paulus õpetas?
Milles tema õpetus ja selle peamised punktid seisnesid?
Sa võid nüüd öelda, et: "Kes seda ikka teab!",
aga sel juhul soovitan sul võtta oma Piibli ja hakata seda lugema.
Loe sealt Pauluse kirju, mis annavad selgelt mõista,
et ta polnud mingi "kust poolt tuul, sealt poolt meel" vend.
See, mida ta õpetas eile, seda õpetas ta ka täna
ja see, mida ta õpetas 10 a tagasi, õpetas ta ka oma tänases päevas.
Nii et tal olid oma kindlad õpetused, mille ta pani ka oma kirjadesse kirja.
Vahel see küll sõltus sellest, millises etapis uued kogudused olid,
kuid ta jagas neile nõuandeid, materjale, Jumala Sõna ja taevalikku ilmutust.
Ta jagas neile seda, mida nad vajasid, et kasvada ja nad tõesti kasvasidki.
Ja tema töö kandis paljudes kohtades püsivat vilja.
Ta hakkas neid õpetama.
Tahame tänada Teid kõigi teie palvete ja materiaalse toe eest TV7'le.
Jumal õnnistagu Teid selle eest, et aitate kaasa Jumala Sõna levikule.
Soovides ka edaspidi toetada TV7 tööd, võite helistada 900 1777 (7 eur). Aitäh!
Usun, et Pauluse üks peamisi õpetusi tuleb esile 1 Korintose kirjas 15:1...,
kus ta rõhutab neid peamisi sõnu ja aspekte, milles püsida
ja mis tagavad hea käekäigu ning pääste.
Kõige peamisem neist oli see, et Jeesus suri ristil.
Ta kandis sinna kõik me patud, maksis me patuvõla
ja lepitas meid Jumalaga.
Ta valas vere meie pattude eest ja maksis täishinna me pattude eest.
Ta ostis meid vabaks Saatana ahelaist, et võiksime sündida Jeesuse kuningriiki
ja veeta seal kogu oma igaviku.
Paulus räägib ka sellest, kuidas Jeesus maeti peale surma,
aga kuidas Ta ka kolmandal päeval surnuist tõusis, minnes tagasi taevasse.
Ja ka sellest, kuidas ta ilmus ühele ja teisele oma jüngritest jne.jne.
Ning kõige lõppu lisas ta:
"Aga kõige viimaks näitas ta ennast ka minule."
Paulus oli õnnelik, et oli saanud osa samasugusest isiklikust kogemusest
ja näinud Jeesust.
Tänu Jumalale, et meid on täna palju; kohe väga, väga, väga palju -
igas maailmapaigas ja külas, kes ütlevad:
"Minagi olen näinud Jeesust! Ta on minu Issand ja ma usun Temasse."
Loomulikult oli Püha Vaim see, kes andis Paulusele kõik,
mida ta jagama pidi.
Mis puutub ka sinusse ja minusse, siis - me oleme uuestisündinud
ja me oleme Jumala lapsed.
Kuid sellest hoolimata avame me vahel oma kõrvad vaenlasele, kes ütleb:
"Oled sa ikka täiesti kindel? Kust sa ikka tead, et oled veel usus?
Jah, tookord tundus see kõik nii hea, aga kuidas on lood tänase päevaga?
Oled sa ikka täiesti kindel?
Äkki need olid lihtsalt su tunded
ja sa kujutasid vaid ette, et hakkasid uskuma Jeesusesse
ja omad igavest elu."
Loomulikult sai Paulus selle kõik Jumala käest
ja see oli ka põhjus, miks ta hakkas õpetama õigsusest.
Sellest, kuidas Jumal mõistab meid õigeks.
Paulus näitas, mida Jumal on teinud ja tegemas me eludes,
nii et see kinnitas uusi usklikke teadma,
et see Jumalalt päritud osa ei kõigu nagu kellapendel,
tekitades ebakindlust ja teadmatust.
Paulus andis neile teadmisi, mille põhjal öelda:
"Ükskõik, kuidas ka ei tunduks - ma olen õigeksmõistetud Jeesuses.
Mitte tänu oma tahtele, tegudele või võimekusele,
vaid tänu Tema väele! Tänu Jumalale!"
Paulus rääkis neile ka nende positsioonist Kristuses.
"Kui keegi on Kristuses, siis ta on uus loodu.
Kõik vana on möödas, vaata, uus on tekkinud."
Ta näitas, mida Jeesus on andnud ja jätkuvalt andmas ka meile
ning milline on meie positsioon Temas.
Ta ütles Efeslaste kirja 2 peatükis,
et Jumal on äratanud meid ühes Jeesusega üles
ja asetanud meid istuma taevastesse paikadesse.
On see alles koht, kus olla!
Olla Kristuses ja teada, et oled osakene Temast.
Osa Tema maisest ihust siin maa peal.
Sa oled osa kogudusest, mis on Kristuse ihu.
Kuid samal ajal oled sa koos Jeesusega ka taevastes paikades.
Ta istub taevas Jumala paremal käel ja palvetab meie eest
ning sa saad olla üks neist, kes on koos Temaga.
Nii et Paulus näitas neile, milline on nende positsioon Kristuses.
Loomulikult rääkis Ta neile ka pühitsusest.
Efesos ei olnud ainuüksi suurlinn, aga ka suur ärikeskus
ja suur patukeskus.
Nii et inimesed, kes tulid usule, elasid mingil määral kontaktis sellega,
kuna tolle aja tänavad polnud nii suured ja laiad
kui mõned Soome suurtänavad.
Nende tänavad olid kitsad ja seal tegutses mitmeid pordumaju,
kus naisi koolitatigi ennast müüma ja endale kliente valima.
Nii et patt vaitses täiega ja selle mõju samuti,
sest kõik see, mida näeme ja kuuleme; see õhustik, milles viibime -
see kõik saab mõjutada meid,
mistõttu Paulus õpetaski rahvale pühitsusest.
Sellest, kuidas jätta kõrvale nii patt kui kõik muu kuri, mis meid vaevab;
kuidas hoida distantsi sellest, püüdmata elada võimalikult "ääre peal".
Hoopis vastupidi - äärtest tuleb hoida nii kaugele kui võimalik,
et hoida end puhtana.
Puhtana südametunnistuse ja hinge poolest.
Paulus õpetas ka evangeliseerimisest,
kuid sellest räägime lähemalt juba mõnes teises saates.
Kuid Paulus näitas, et paralleelselt Türannose koolis õpetamisega,
viisid nad ka evangeeliumi kõigile inimestele,
kes elasid siin selles elust pulbitsevas linnas.
Me ei kujuta isegi ette, kuidas see kõik toimida sai,
sest ühest küljest käisid nad ju igapäevaselt koolis
ja võimalik, et ka tööl, kuna pered vajasid toitmist.
Kuid teisalt kuulutasid nad ometi ka evangeeliumi,
nii et väga lühikese aja jooksul kuulsid kõik Jeesusest.
Jumala võimas vägi oli nendega
ja otse loomulikult aitas see kaasa evangeeliumi levitamisele.
Lisaks sellele rääkis Paulus inglitest, ilmutustest, Jeesuse tagasitulekust jne.
Ta õpetas seda kõike ja seeläbi inimesed ka teadsid,
kellesse nad usuvad ja mida nad usuvad
ning olid võimelised vastama inimeste küsimustele.
Ja see kõik ongi see, mis teeb ühest kristlasest kristlase.
Tahame siinkohal paluda üheskoos,
andes sulle võimaluse anda oma elu Jeesusele.
Me teame, et me vaatajate seas on veel nö päästmatuid,
kellest paljud on juba Jeesuse vastu võtnud.
Usun, et täna on ka sinu kord, sest Jeesus kutsub sind just praegu
ja ütleb: "See kõik on sinugi jaoks!"
Anna oma elu üle Talle ja Tema, kes on andnud oma elu sinu eest,
tuleb su ellu ja muudab su saatuse väga reaalselt.
Nii et ma palun väikese palve ja sina korda koos Piaga:
Jeesus Kristus,
tule mu südamesse.
Andesta mulle mu patud.
Jeesus, ma palun Sind,
et Sa muudaksid mind.
Lase mul uuesti sündida
nii su Vaimu kui Su igavese Sõna läbi.
Ma tunnistan, Jeesus,
et sellest hetkest alates
olen ma Sinu laps
ja Sina minu Issand.
Jeesuse nimel, aamen.
Armas sõber, kui palusid seda palvet kogu südamest, siis Ta kuulis sind
ja tuli su ellu.
Jumalasulasena kuulutan sulle, et kõik su patud on andeks antud
ja sa oled nüüd Jumala laps, uus loodu Kristuses.
Räägi sellest teistelegi
ja võid võtta meiegagi ühendust, et võiksime aidata sind edasi sel teel.
Vaata meid taas nädala pärast!
Kõike head ja ole õnnistatud.
Tõlge: Anne-Ly Raukas